Babelscape/SREDFM huggingface dataset:
Γιακελίν Αντέρε

Η Γιακελίν Αντέρε ("María Esperanza Jacqueline Andere-Aguilar", 20 Αυγούστου 1938 -) είναι Μεξικανή ηθοποιός. 

Έχει συμμετάσχει σε πάνω από 45 ταινίες και 50 τηλενουβέλες. Εμφανίστηκε στην τηλεόραση για πρώτη φορά το 1959. Είναι ένα από τα μεγαλύτερα ονόματα ηθοποιών του Μεξικού, αλλά και της χρυσής εποχής του μεξικάνικου σινεμά.

Το 1967 παντρεύτηκε με τον Χοσέ Μαρία Φερνάντες Ουνσέιν και μαζί απέκτησαν μια κόρη, την ηθοποιό Τσαντάλ Αντέρε.
Παναγούλα Βέμη

Η Παναγούλα Βέμη (γεννηθείσα στις 26 Μαΐου 1971) είναι Ελληνίδα παίκτρια της χειροσφαίρισης. Αγωνίστηκε για την ελληνική εθνική ομάδα στους Θερινούς Ολυμπιακούς Αγώνες 2004.
Ιωάννα Φωτιάδου

Η Ιωάννα Φωτιάδου (γεννηθείσα στις 22 Νοεμβρίου 1977) είναι Ελληνίδα παίκτρια της χειροσφαίρισης. Αγωνίστηκε για την ελληνική εθνική ομάδα στους Θερινούς Ολυμπιακούς Αγώνες 2004.
Ορναίν

Ο ποταμός Ορναίν (γαλλικά: L'Ornain) είναι ποταμός στη βορειοανατολική Γαλλία, στην περιοχή Γκραντ Εστ. Είναι παραπόταμος του ποταμού Σω, πηγάζει βόρεια της κοινότητας Γκραν στο νομό Βοζ και συμβάλλει στον ποταμό Σω στη δεξιά όχθη στην κοινότητα Ετρεπί, στο νομό Μαρν.
Μίνα Παπαθεοδώρου-Βαλυράκη

Η Μίνα Παπαθεοδώρου-Βαλυράκη είναι Ελληνίδα ζωγράφος που ειδικεύεται σε θέματα που σχετίζονται με τα αθλητικά.

Η Βαλυράκη γεννήθηκε στην Αθήνα.

Από το 1975 έως το 1980, σπούδασε στην Ανωτάτη Σχολή Καλών Τεχνών, έχοντας ως καθηγητή τον Γιάννη Μόραλη. Το 1986 απέκτησε το διδακτορικό της από το Πανεπιστήμιο της Φλωρεντίας. Ήταν παντρεμένη με τον Σήφη Βαλυράκη, πρώην υπουργό Αθλητισμού, ο οποίος απεβίωσε ύστερα από πνιγμό στην θάλασσα στις 24 Ιανουαρίου 2021.
Ναϊάρ Σουλτάνα

Η Ναϊάρ Σουλτάνα (), (1937 – 27 Οκτωβρίου 1992), πραγματικό όνομα "Ταϊγιάμπα Μπάνο" () και γνωστή και ως "Μάλκα-ι-Τζαζμπάτ" (Βασίλισσα των συναισθημάτων), ήταν Ινδή-Πακιστανή ηθοποιός. Κατά την περίοδο των δεκαετιών 1950 και 1960, υπήρξε μία από τις κορυφαίες ηθοποιούς του Πακιστανικού κινηματογράφου (Lollywood).
Ιαπωνικός ασβός

Ο Ιαπωνικός ασβός ("Meles anakuma") είναι ένα είδος σαρκοφάγου της οικογένειας των μουστελιδών, των νυφιτσών και των συγγενών τους. Ενδημικά της Ιαπωνίας, ζουν στης νήσους Χονσού, Κιούσου, Σικόκου, και Σοντοσίμα. Μοιράζεται το γένος "Meles" με τους ασιατικούς και τους ευρωπαϊκούς ασβούς . Στην Ιαπωνία αποκαλείται με την ονομασία "anaguma" (穴 熊) που σημαίνει "αρκούδα των τρυπών" σε ελεύθερη μετάφραση, ή "mujina" (む じ な, 狢).
Καθολική Εκκλησία στην Ιρλανδία

Η Καθολική Εκκλησία στην Ιρλανδία (ιρλανδικά: "Eaglais Chaitliceach na hÉireann") είναι μέρος της παγκόσμιας Καθολικής Εκκλησίας και βρίσκεται σε κοινωνία με την Αγία Έδρα. Με 3,7 εκατομμύρια μέλη, είναι η μεγαλύτερη χριστιανική εκκλησία στην Ιρλανδία. Στην απογραφή του 2016, για την Δημοκρατία της Ιρλανδίας, το 78% του πληθυσμού χαρακτηρίζεται ως Καθολικό, ποσοστό όμως μειωμένο κατά 6% από την απογραφή του 2011. Αντίθετα, το 45% του πληθυσμού της Βόρειας Ιρλανδίας χαρακτηρίστηκε Καθολικό στην απογραφή του 2011, ποσοστό που αναμένεται να αυξηθεί τα επόμενα χρόνια. Προκαθήμενος της Εκκλησίας της Ιρλανδίας είναι ο Αρχιεπίσκοπος του Άρμαγκ.

Ο Χριστιανισμός υπάρχει στην Ιρλανδία από τον 5o αιώνα και έφτασε στο νησί από τη Ρωμαϊκή Βρετανία, μέσω της ιεραποστολής του Αγίου Πατρικίου, σχηματίζοντας αυτό που αποτελεί σήμερα τον Κελτικό Χριστιανισμό. Διαδόθηκε σταδιακά, αντικαθιστώντας τις παλιές παγανιστικές δοξασίες. Η Καθολική Εκκλησία στην Ιρλανδία θεωρεί τον Παλλάδιος ως τον πρώτο Επίσκοπο των Γαέλων, που στάλθηκε από τον Πάπα Κελεστίνο Α΄. Ωστόσο, κατά τον 12ο αιώνα επιβλήθηκε μια αυστηρή ομοιομορφία στη Δυτική Εκκλησία, με την εισαγωγή της επισκοπικής μορφής διοίκησης, και κορυφώθηκε με την Γρηγοριανή Μεταρρύθμιση, η οποία συνέπεσε με την νορμανδική εισβολή στην Ιρλανδία.

Μετά την κατάκτηση της Ιρλανδίας από την Αγγλία των Τυδώρ, η Kαθολική Eκκλησία τέθηκε εκτός νόμου, ενώ το Αγγλικό Στέμμα επιχείρησε να εξαγάγει την Προτεσταντική Μεταρρύθμιση στην Ιρλανδία. Τον 16ο αιώνα, η ιρλανδική εθνική ταυτότητα συνασπίστηκε γύρω από τον Ιρλανδικό Καθολικισμό. Για αρκετούς αιώνες, η ιρλανδική καθολική πλειοψηφία εξεγέρθη, ώσπου τελικά η Εκκλησία και η Βρετανική Αυτοκρατορία ξεκίνησαν συνομιλίες συμφιλίωσης. Η χρηματοδότηση του Κολλεγίου του Μενούθ ήταν μία από τις πράξεις εφαρμογής της συμφιλίωσης και χειραφέτησης του ιρλανδικού καθολικού εθνικισμού και επαναστατικού ρεπουμπλικανισμού. Μετά την Εξέγερση του Πάσχα του 1916 και τη δημιουργία του ελεύθερου ιρλανδικού κράτους, η Εκκλησία απέκτησε σημαντική κοινωνική και πολιτική επιρροή.
Ελισάβετ της Πορτογαλίας

Η Ελισάβετ της Πορτογαλίας ή Αγία Ελισάβετ της Πορτογαλίας (Αραγωνική γλώσσα και Πορτογαλική γλώσσα : "Isabel", 1271 - 4 Ιουλίου 1336) μέλος του Οίκου της Βαρκελώνης ήταν πριγκίπισσα της Αραγωνίας και με τον γάμο της έγινε βασίλισσα της Πορτογαλίας. Έγινε μέλος Τρίτης Τάξης (δηλ. κοσμική) του τάγματος του Αγίου Φραγκίσκου (ΤΤΑΦ) και έγινε σεβαστή ως Αγία στην Καθολική Εκκλησία. Ήταν η πρώτη κόρη του Πέτρου Γ΄ της Αραγωνίας και της Κωνσταντίας Β΄ των Χοενστάουφεν βασίλισσας της Σικελίας, κόρης του Μαμφρέδου της Σικελίας. Αδέλφια της ήταν ο Αλφόνσος Γ΄ της Αραγωνίας, ο Ιάκωβος Β΄ της Αραγωνίας και ο Φρειδερίκος Γ΄ της Σικελίας.
Έδειξε από μικρή ενθουσιασμό για την πίστη. Έλεγε το πλήρες Ωρολόγιο καθημερινά, νήστευε και έκανε μετάνοιες και παρακολουθούσε δύο φορές την ημέρα χορωδιακή Λειτουργία.
Δέσποινα Παπαμιχαήλ

Η Δέσποινα Παπαμιχαήλ (γεννηθείσα στις 9 Φεβρουαρίου 1993) είναι Ελληνίδα επαγγελματίας παίκτρια της αντισφαίρισης.

Η Παπαμιχαήλ έχει κερδίσει 11 τίτλους ITF μονών και 29 τίτλους ITF διπλών. Η υψηλότερη κατάταξη της (στα μονά) ήταν η 258η στις 14 Οκτωβρίου 2019. Στο διπλό, η υψηλότερη κατάταξη της ήταν η 162η θέση στις 14 Σεπτεμβρίου 2015.

Αγωνιζόμενη για την εθνική Ελλάδας Φεντ Καπ, η Παπαμιχαήλ έχει 16 νίκες και 18 ήττες.
Αλέξανδρος Λογοθέτης

Ο Αλέξανδρος Λογοθέτης (Αθηνά, 1 Δεκεμβρίου 1970) είναι Έλληνας ηθοποιός.
Κράκεν

εναλλ.="Κολοσσιαίος Χταπόδι" απο τον Pierre Denys de Montfort|μικρογραφία|"Κολοσσιαίο Χταπόδι" απο τον Pierre Denys του Μόντφορτ
Το Κράκεν είναι μυθικό κεφαλόποδο πλάσμα/τέρας της θάλασσας και ανήκει στους Σκανδιναβικούς θρύλους. Σύμφωνα με νορβηγικές ιστορίες, το Κράκεν κατοικεί στις ακτές της Νορβηγίας και της Γροιλανδίας και τρομοκρατεί όσους ναυτικούς τύχει να περάσουν απο κοντά του. Οι αρχές λένε ότι ο μύθος μάλλον ήρθε με τα χρόνια απο την θέαση γιγαντιαίων καλαμαριών που μπορούν να φτάσουν εως και 15 μέτρα (50 πόδια) μάκρος.
Σπήλαιο της Ορλόβατσα

εναλλ.=Το εσωτερικό του Σπηλαίου Ορλόβατσα|μικρογραφία|Το εσωτερικό του Σπηλαίου Ορλόβατσα
Το Σπήλαιο της Ορλόβατσα (Orlovača) είναι το μεγαλύτερο σπήλαιο της Σερβικής Δημοκρατίας και το δεύτερο μεγαλύτερο της Βοσνίας και Ερζεγοβίνης. Βρίσκεται στον λόφο Orlovača, 10 χιλιόμετρα δυτικά του Πάλε και 15 χιλiόμετρα ανατολικά του Σαράγεβο. Είναι γνωστό απο τους ντόπιους ως σπηλιά του Σαβά.
Σεντάν

Το Σεντάν (γαλλικά: Sedan) είναι κοινότητα στο νομό Αρδέννες, στην περιοχή Γκραντ Εστ της βορειοανατολικής Γαλλίας, κοντά στα σύνορα με το Βέλγιο. 

Έχει πληθυσμό 16.846 κατοίκους (2016) και είναι το κέντρο ευρύτερης αστικής περιοχής με 30. 501 κατοίκους (2016). Από το 2014 είναι τμήμα του πολεοδομικού συγκροτήματος Αρντέν Μετροπόλ που συγκεντρώνει 65 κοινότητες, με κύρια πόλη την πρωτεύουσα Σαρλβίλ-Μεζιέρ. 

Οι κάτοικοι αναφέρονται ως Σενταναί (ζ).
Έγκλημα στους άσπρους βράχους

Το Έγκλημα στους άσπρους βράχους (Πρωτότυπος τίτλος: The Prowler) είναι ένα φιλμ νουάρ αμερικανικής παραγωγής του 1951 σε σκηνοθεσία Τζόζεφ Λόουζι και σενάριο του Ντάλτον Τράμπο, ο οποίος εκείνη την περιόδο είχε μπει στη μαύρη λίστα του Χόλυγουντ λόγω του Μακαρθισμού, και υπέγραψε με το όνομα "Χιούγκο Μπάτλερ". Την παραγωγή ανέλαβε ο Ντον Σίγκελ και ως σύμβουλος συμμετείχε ο Τζων Χιούστον. Πρωταγωνιστούν ο Βαν Χέφλιν και η Έβελυν Κέις.
Μόρφου Δροσίδου

Η Μόρφου Δροσίδου (γεννηθείσα στις 26 Απριλίου του 1974) είναι Ελληνίδα επαγγελματίας παίκτρια του τάε κβον ντο. 

Κέρδισε χάλκινο μετάλλιο στο παγκόσμιο πρωτάθλημα τάε κβον ντο του 1991. Το 1993 και 1997 κέρδισε αργυρά μετάλλια. Επίσης, κέρδισε χρυσό μετάλλιο στο ευρωπαϊκό πρωτάθλημα του 1994, αργυρό στο ευρωπαϊκό πρωτάθλημα του 1992 και χάλκινο στο ευρωπαϊκό πρωτάθλημα του 2000.
Γκεόργκι Καμπάκοφ

Ο Γκεόργκι Καμπάκοφ (βουλγαρικά:Георги Кабаков, γενν. 22 Φεβρουαρίου 1986, Φιλιππούπολη) είναι Βούλγαρος διεθνής διαιτητής ποδοσφαίρου.
Παιδικός Διαγωνισμός Τραγουδιού Eurovision 2020

Ο Παιδικός Διαγωνισμός Τραγουδιού Eurovision 2020 ήταν η 18η έκδοση του ετήσιου Παιδικού Διαγωνισμού Τραγουδιού της Eurovision, ο οποίος διοργανώθηκε από την Telewizja Polska και την Ευρωπαϊκή Ραδιοτηλεοπτική Ένωση. Ο διαγωνισμός πραγματοποιήθηκε στις 29 Νοεμβρίου 2020 στη Βαρσοβία της Πολωνίας, μετά την νίκη της χώρας στον διαγωνισμό το 2019. Ήταν η πρώτη φορά που ο διαγωνισμός πραγματοποιήθηκε στην ίδια χώρα επί δύο συνεχόμενα χρόνια.

Δώδεκα χώρες συμμετείχαν στον διαγωνισμό, με τον μικρότερο αριθμό συμμετεχόντων από τον διαγωνισμό 2013 (κάποιες χώρες δήλωσαν ότι η πανδημία του κορωνοϊού και οι περιορισμοί στα ταξίδια ήταν οι αιτίες της μη συμμετοχής τους) ενώ η Γερμανία διαγωνίστηκε για πρώτη φορά.

Η Βαλεντίνα της ς κέρδισε τον διαγωνισμό με το τραγούδι "J'imagine" με ένα σύνολο 200 βαθμών. Αυτή ήταν η πρώτη νίκη της Γαλλίας στο διαγωνισμό και η πρώτη σε διαγωνισμό των γεγονότων της Eurovision, μετά τον Διαγωνισμό Νέων Χορευτών της Eurovision 1989. Το , η και η τερμάτισαν δεύτερη, τρίτη και τέταρτη αντίστοιχα, ενώ η Γερμανία τερμάτισε τελευταία στο ντεμπούτο της.
Σαμπάχ

Το Σαμπάχ (μαλαισιανά: "Sabah") είναι κρατίδιο της Μαλαισίας που βρίσκεται στο βόρειο τμήμα του Βόρνεο. Το Σαμπάχ έχει χερσαία σύνορα με το μαλαισιανό κρατίδιο Σαράουακ στα νοτιοδυτικά και την περιοχή Καλιμαντάν της Ινδονησίας προς το νότο. Η Ομοσπονδιακή Επικράτεια της Λαμπουάν είναι ένα νησί ακριβώς δίπλα από την ακτή του Σαμπάχ. Το Σαμπάχ μοιράζεται τα θαλάσσια σύνορα με το Βιετνάμ προς τα δυτικά και τις Φιλιππίνες στα βόρεια και ανατολικά. Η Κότα Κιναμπάλου είναι πρωτεύουσα και το οικονομικό κέντρο του κρατιδίου και η έδρα της τοπικής κρατικής κυβέρνησης του Σαμπάχ. Άλλες μεγάλες πόλεις του Σαμπάχ είναι το Σάντακαν και το Ταβάου. Σύμφωνα με την απογραφή του 2015 ο πληθυσμός του κρατιδίου είναι 3.543.500 κάτοικοι. Το Σαμπάχ έχει ισημερινό κλίμα με τροπικά δάση και άφθονα ζωικά και φυτικά είδη. Το κρατίδιο έχει μακριές οροσειρές στη δυτική πλευρά, οι οποίες αποτελούν μέρος του Εθνικού Πάρκου Κρόκερ Ρέιντζ. Ο ποταμός Κιναμπατανγκάν, ο δεύτερος μακρύτερος ποταμός στη Μαλαισία, διέρχεται από το Σαμπάχ και το όρος Κιναμπάλου είναι το υψηλότερο σημείο του Σαμπάχ καθώς και της Μαλαισίας.

Ο παλαιότερος ανθρώπινος οικισμός στο Σαμπάχ χρονολογείται πριν από 20.000-30.000 χρόνια κατά μήκος της περιοχής του όρμου Ντάρβελ στις σπηλιές Μαντάι-Μπατουρόνγκ. Το Σαμπάχ είχε εμπορική σχέση με την Κίνα από τον 14ο αιώνα μ.Χ. Το Σαμπάχ βρισκόταν υπό την επιρροή της Αυτοκρατορίας του Μπρουνέι τον 14ο και 15ο αιώνα ενώ το ανατολικό τμήμα της επικράτειας βρισκόταν υπό την επιρροή του Σουλτανάτου του Σούλου μεταξύ του 17ου και του 18ου αιώνα. Το Σαμπάχ αποκτήθηκε στη συνέχεια από την Βρετανική Εταιρεία του Βόρειου Βόρνεο (BNBC) τον 19ο αιώνα. Κατά τη διάρκεια του Β΄ Παγκοσμίου Πολέμου, το Σαμπάχ καταλήφθηκε από τους Ιάπωνες για τρία χρόνια. Το 1946 έγινε Βρετανική αποικία του Στέμματος. Στις 31 Αυγούστου του 1963, δόθηκε αυτοδιοίκηση στο Σαμπάχ από τους Βρετανούς. Μετά από αυτό, το Σαμπάχ έγινε ένα από τα ιδρυτικά μέλη της Ομοσπονδίας της Μαλαισίας (που ιδρύθηκε στις 16 Σεπτεμβρίου του 1963) μαζί με το Σαράουακ, τη Σιγκαπούρη (απελάθηκε το 1965) και την Ομοσπονδία της Μαλάγια (Ηπειρωτική Μαλαισία ή Δυτική Μαλαισία). Οι κυβερνήσεις των Φιλιππίνων και της Ινδονησίας αντιτάχθηκαν στη νέα ομοσπονδία, το οποίο οδήγησε στην αντιπαράθεση Ινδονησίας-Μαλαισίας για τρία χρόνια μαζί με τις απειλές της προσάρτησης από τις Φιλιππίνες.
Λεκάνη Σάντμπερυ

thumbnail|right|Γεωλογικός χάρτης της Λεκάνης Σάντμπερυ
thumb|Συμπιεσμένο πέτρωμα από τη Δομή Σάντμπερυ (Μουσείο Φυσικής Ιστορίας του Κλήβελαντ, Οχάιο)
Η Λεκάνη Σάντμπερυ ("Sudbury Basin") ή Δομή Σάντμπερυ ("Sudbury Structure") είναι μείζων γεωλογική δομή στο Οντάριο του Καναδά, που αποτελεί τη σημερινή μορφή ενός μεγάλου πανάρχαιου κρατήρα προσκρούσεως αστεροειδή. Είναι ο τρίτος μεγαλύτερος γνωστός κρατήρας προσκρούσεως στη Γη και ένας από τους αρχαιότερους.

Η λεκάνη βρίσκεται στην Καναδική Ασπίδα και πήρε το όνομά της από την πόλη Σάντμπερυ στο νότιο μέρος της, ενοποιημένη σήμερα ως Μείζον Σάντμπερυ. Η λεκάνη αναφέρεται τοπικά ως «The Valley» («η Κοιλάδα»). Στις πλήρεις σημερινές διαστάσεις της, έχει μήκος 62 χιλιόμετρα και πλάτος 30.

Κοντά στη Δομή Σάντμπερυ βρίσκονται και άλλες αξιόλογες γεωλογικές δομές, όπως η Μαγνητική Ανωμαλία Τεμαγκάμι, ο κρατήρας προσκρούσεως της Λίμνης Γουαναπιτέι (Wanapitei), η Τεκτονική Ζώνη του μετώπου Γκρένβιλ και η ανατολική απόληξη της τεκτονικής ζώνης των Μεγάλων Λιμνών. Πάντως καμιά από αυτές δεν σχετίζεται άμεσα ως προς το αίτιο δημιουργίας της με κάποια άλλη.
Το Εξπρές του Σικάγου

Το Εξπρές του Σικάγου (Πρωτότυπος τίτλος: The Narrow Margin) είναι ένα φιλμ νουάρ αμερικανικής παραγωγής του 1952 σε σκηνοθεσία Ρίτσαρντ Φλάισερ και σενάριο Ερλ Φέλμαν βασισμένο σε μια αδημοσίευτη νουβέλα του Μάρτιν Γκολντσμιθ. Πρωταγωνιστούν ο Τσαρλς Μακ Γκρόου και η Ζακλίν Γουάιτ.
Όρος Φαντζίνγκ

Το Όρος Φαντζίνγκ (Κινεζικά: 梵净山, προφέρεται Φαντζίνγκσαν), που βρίσκεται στην πόλη Τόνγκρεν της επαρχίας Κουεϊτσόου, είναι η υψηλότερη κορυφή της οροσειράς Γουλίνγκ στη νοτιοδυτική Κίνα, με υψόμετρο 2.570 μ. Το 1978 ιδρύθηκε το Εθνικό Αποθεματικό Φύσης του Όρους Φαντζίνγκ και το 1986 κηρύχτηκε ως Απόθεμα Βιόσφαιρας της UNESCO. Το Όρος Φαντζίνγκ είναι ένα από τα ιερά βουνά του Κινεζικού Βουδισμού, και θεωρείται ως το "μποντιμάντα" (τοποθεσία της αφύπνισης) του Βούδα Μαϊτρέγια. Το 2018 το Όρος Φαντζίνγκ συμπεριλήφθηκε στον κατάλογο της ΟΥΝΕΣΚΟ με Μνημεία Παγκόσμιας Κληρονομιάς.
Προσπέρο Αλπίνι

Ο Προσπέρο Αλπίνι ("Prospero Alpini" ή εκλατινισμένα ως "Prosperus Alpinus", 23 Νοεμβρίου 15536 Φεβρουαρίου 1617) ήταν Ιταλός βοτανολόγος και ιατρός από τη Δημοκρατία της Βενετίας. Περιηγήθηκε την Αίγυπτο και διετέλεσε υπεύθυνος του βοτανικού κήπου της Πάδοβας. Συνέγραψε αρκετές πραγματείες περί βοτανικής, όπου περιγράφονται εξωτικά φυτά με οικονομική και ιατρική αξία. Οι περιγραφές του για το καφεόδεντρο και τη μπανανιά θεωρούνται οι πρώτες στην ευρωπαϊκή βιβλιογραφία. Το γένος φυτών της οικογένειας ζιγγιβερίδες (συγγενή της πιπερόριζας) "αλπινία" ονομάσθηκε έτσι προς τιμή του από τον Κάρολο Λινναίο.
Πράξεις του Πέτρου

Οι Πράξεις του Πέτρου είναι μία από τις αρχαιότερες από τις απόκρυφες Πράξεις των Αποστόλων. Το μεγαλύτερο μέρος του κειμένου τους έχουν σωθεί μόνο στη λατινική μετάφραση του Κώδικα του Βερτσέλλι, υπό τον τίτλο "Actus Petri cum Simone". Είναι αξιοσημείωτες κυρίως εξαιτίας μιας περιγραφής ενός «διαγωνισμού θαυμάτων» ανάμεσα στον Απόστολο Πέτρο και στον Σίμωνα τον Μάγο, καθώς και ως η παλαιότερη καταγραφή της παραδόσεως ότι ο Απόστολος Πέτρος σταυρώθηκε με το κεφάλι προς τα κάτω.

Οι "Πράξεις του Πέτρου" γράφτηκαν αρχικώς στην ελληνική κατά το β΄ μισό του 2ου αιώνα, πιθανώς στη Μικρά Ασία. Οι περισσότεροι ειδικοί συμφωνούν ότι βασίζεται σε ένα άλλο απόκρυφο βιβλίο, τις "Πράξεις του Ιωάννου", ενώ παραδοσιακά αμφότερα τα έργα αποδίδονταν στον Λεύκιο Χαρίνο, τον οποίο ο Επιφάνιος Κωνσταντίας προσδιορίζει ως τον συνοδό του Ιωάννη.

Στο κείμενο των "Πράξεων του Πέτρου", ο Απόστολος Πέτρος πραγματοποιεί πολλά θαύματα. Περιγράφεται ότι θεράπευσε έναν ανάπηρο ζητιάνο. Κατόπιν κήρυξε στη Ρώμη ότι ο Σίμων ο Μάγος χρησιμοποιεί τη μαγεία προκειμένου να προσηλυτίσει ανθρώπους με την εξαπάτηση. Αγανακτισμένος, ο Πέτρος τον προκαλεί να αναμετρηθούν για να αποδειχθεί ποιου τα έργα προέρχονται από θεϊκή παρέμβαση και ποιου είναι απλώς ταχυδακτυλουργίες. Αναφέρεται ότι ο Σίμων ο Μάγος αρχίζει να ίπταται και ο Πέτρος τον καταρρίπτει με τη δύναμη του Θεού, προσευχόμενος να μη σκοτωθεί, αλλά να τραυματισθεί απλώς. Ωστόσο στη συνέχεια αναφέρεται πως ο μάγος μεταφέρθηκε στην Ταρρακινή, σε κάποιον ονόματι Κάστορα, "«και εκεί χειρουργήθηκε σοβαρά από δύο γιατρούς, οπότε ο Σίμων, ο άγγελος του Σατανά, έφθασε στο τέλος του»".

Μετά από το περιστατικό, ο Απόστολος Πέτρος, φοβούμενος τον πρώτο διωγμό των Χριστιανών, αναχωρεί από τη Ρώμη. Ωστόσο, βλέπει ένα όραμα του Ιησού και το ερμηνεύει ως μήνυμα ότι θα πρέπει να παραμείνει και να σταυρωθεί, ώστε να ξαναδεί τον Χριστό στα Ουράνια. Ο Πέτρος ζητεί να σταυρωθεί ανάποδα, επειδή πιστεύει ότι δεν είναι άξιος να μαρτυρήσει όπως ακριβώς ο Ιησούς Χριστός. Τα τελευταία κεφάλαια των "Πράξεων του Πέτρου", όπου περιγράφεται η σταύρωση του Πέτρου, σώζονται και χωριστά, ως το «Μαρτύριον Πέτρου» σε τρία ελληνικά χειρόγραφα, καθώς και σε κοπτική (σε σπαράγματα), συριακή, αιθιοπική, αραβική, αρμενική και σλαβονική εκδοχή. Εξαιτίας αυτού, έχει προταθεί ότι η διήγηση του μαρτυρίου αποτελούσε ένα ξεχωριστό, παλαιότερο κείμενο, στο οποίο προσαρτήθηκαν τα προηγούμενα κεφάλαια των "Πράξεων του Πέτρου".
Γκουντβάρα Νταρμπάρ Σαχίμπ Καρταρπούρ

Ο Γκουντβάρα Νταρμπάρ Σαχίμπ Καρταρπούρ, ή απλά Καρταρπούρ Σαχίμπ, είναι ένας γκουντβάρα που βρίσκεται στην πόλη Καρταρπούρ, στην περιφέρεια Ναροβάλ της επαρχίας Παντζάμπ του Πακιστάν. Είναι χτισμένος στο ιστορικό σημείο όπου ο ιδρυτής του Σιχισμού, Γκουρού Νάνακ, εγκαταστάθηκε και συνέστησε τη Σιχ κοινότητα μετά τα ιεραποστολικά ταξίδια του (Χαρίντουαρ, Μέκκα-Μεδίνα, Λάνκα, Βαγδάτη, Κασμίρ, Νεπάλ), καθώς επίσης και το μέρος όπου έζησε για 18 χρόνια μέχρι και τον θάνατό του το 1539.

Ο γκουντβάρα είναι επίσης αξιοσημείωτος λόγω της τοποθεσίας του κοντά στα Ινδο-Πακιστανικά σύνορα, κάτι που κάνει τον ναό να είναι ορατός και από την Ινδική πλευρά των συνόρων. Οι Ινδοί Σιχ μαζεύονται σε μεγάλους αριθμούς στα σύνορα από την πλευρά της Ινδίας για να θαυμάσουν την ιερή θέα ("ντάρσαν"). Ο διάδρομος Καρταρπούρ εγκαινιάστηκε από τον Πακιστανό Πρωθυπουργό, Ίμραν Χαν, στις 9 Νοεμβρίου 2019, ημέρα της επετείου της πτώσης του Τείχους του Βερολίνου. Η ιστορική αυτή στιγμή επέτρεψε επίσημα στους Ινδούς Σιχ προσκυνητές μια σπάνια χωρίς βίζα πρόσβαση στην πλευρά του Πακιστάν. Υποστηρίζεται επίσης πως ο Γκουντβάρα Νταρμπάρ Σαχίμπ Καρταρπούρ αποτελεί τον μεγαλύτερο γκουντβάρα στον κόσμο.
Ελένη Ξενάκη

Η Ελένη Ξενάκη (γεννηθείσα στις 5 Ιουλίου 1997) είναι Ελληνίδα υδατοσφαιρίστρια. Συμμετείχε στο Ευρωπαϊκού Πρωτάθλημα Υδατοσφαίρισης Γυναικών 2018 στη Βαρκελώνη όπου η Ελλάδα τερμάτισε 2η, και στο Παγκόσμιο Πρωτάθλημα Υγρού Στίβου 2015, όπου η Ελλάδα τερμάτισε 6η.
Μετεωρικός κρατήρας της Αριζόνας

thumb|right|295px|Εναέρια άποψη του Μετεωρικού κρατήρα τον Σεπτέμβριο του 2010 
Ο Μετεωρικός κρατήρας της Αριζόνας, Κρατήρας Μπάρινγκερ ("Barringer Crater") ή απλώς Μετεωρικός κρατήρας ("Meteor Crater") είναι ένας κρατήρας πρόσκρουσης που βρίσκεται περίπου 60 χιλιόμετρα ανατολικά από την πόλη Φλάγκσταφ και 29 χιλιόμετρα δυτικά του Γουίνσλοου, στην έρημο της βόρειας Αριζόνας, στις ΗΠΑ. Αρχικώς η θέση ήταν γνωστή ως Κρατήρας του Κάνυον Ντιάμπλο ("Canyon Diablo Crater") και σήμερα θραύσματα του μετεώρου που δημιούργησε τον κρατήρα ονομάζονται επισήμως Canyon Diablo Meteorite. Ο κρατήρας είναι ιδιωτική περιουσία της οικογένειας Μπάρινγκερ μέσω της Barringer Crater Company. Παρά τη σημασία του ως γεωλογική τοποθεσία, ο κρατήρας δεν είναι προστατευόμενος ως «εθνικό μνημείο», κάτι που θα απαιτούσε να είναι δημόσιο κτήμα. Ανακηρύχθηκε ωστόσο «Εθνικό Φυσικό Ορόσημο (National Natural Landmark) τον Νοέμβριο του 1967.

Ο Μετεωρικός κρατήρας της Αριζόνας βρίσκεται σε υψόμετρο 1.719 μέτρα πάνω από το επίπεδο της θάλασσας και σε γεωγραφικές συντεταγμένες πλάτος 35°01΄38΄΄ Βόρειο και μήκος 111°01΄21΄΄ Δυτικό. Η διάμετρός του φθάνει τα 1.200 μέτρα και το βάθος του πυθμένα τα 180, ενώ περιβάλλεται από χείλος ύψους 45 μέτρων σε σχέση με το γύρω οροπέδιο. Ο πυθμένας του κρατήρα αποτελείται από ένα στρώμα συντριμμάτων με πάχος 210 έως 240 μέτρα πάνω από το βραχώδες υπόστρωμα. Είναι ενδιαφέρον ότι η περιφέρειά του είναι κάπως τετραγωνισμένη στο σχήμα, κάτι που πιστεύεται ότι προήλθε από προϋπάρχουσες τοπικές ρωγμές στο πέτρωμα.
Δημήτριος Σταυρόπουλος

μικρογραφία|Δημήτριος Σταυρόπουλος (1872-1919), αρχαιολόγος
Ο Δημήτριος Σταυρόπουλος (ή Σταυρόπουλλος) του Σπυρίδωνος (γεννημένος στον Πειραιά, το 1872, και αποβιώσας στη Μύκονο, στις 9 Νοεμβρίου 1919) ήταν Έλληνας αρχαιολόγος και πρώτος έφορος αρχαιοτήτων Κυκλάδων του ελληνικού κράτους.
Ανατολική Μαλαισία

thumb|300px|alt=A black and white general world map with East Malaysia highlighted in green|right|Η Ανατολική Μαλαισία αποτελείται από τα κρατίδια του Σαμπάχ, του Σαράουακ και την Ομοσπονδιακή Επικράτεια της Λαμπουάν
thumb|300px|right|alt=A map of Borneo showing East Malaysia and its major cities. Labuan is the island off the coast of Sabah near Kota Kinabalu.|Πολιτικός χάρτης της νήσου Βόρνεο, με την Ανατολική Μαλαισία με χρώμα πορτοκαλί

Η Ανατολική Μαλαισία (μαλαισιανά: Malaysia Timur), επίσης γνωστή ως Σαμπάχ, Σαράουακ και Λαμπουάν ή Μαλαισιανό Βόρνεο είναι το τμήμα της Μαλαισίας στο νησί Βόρνεο, το τρίτο μεγαλύτερο νησί στον κόσμο. Αποτελείται από τα Μαλαισιανά κρατίδια του Σαμπάχ, στα δυτικά της χώρας και πιο κοντά στις Φιλιππίνες, του Σαράουακ στα δυτικά και την Ομοσπονδιακή Επικράτεια της Λαμπουάν. Η Λαμπουάν είναι ένα νησί στο ομώνυμο μικρό αρχιπέλαγος, βόρεια του Μπρουνέι, η πλησιέστερη ηπειρωτική γη είναι το Σαμπάχ. Η Ανατολική Μαλαισία βρίσκεται στα ανατολικά της χερσονήσου της Μαλαισίας (Δυτική Μαλαισία), το τμήμα της χώρας στη χερσόνησο της Μαλαισίας. Οι δύο χωρίζονται από τη Θάλασσα της Νότιας Κίνας.

Η Ανατολική Μαλαισία είναι λιγότερο κατοικημένη και συνολικά έχει λιγότερο ανεπτυγμένους οικισμούς από τη Δυτική Μαλαισία, η οποία περιλαμβάνει την Κουάλα Λουμπούρ και το Πενάνγκ. Η έκταση της γης είναι, ωστόσο, μεγαλύτερη και έχει περισσότερους φυσικούς πόρους, συμπεριλαμβανομένων των αποθεμάτων πετρελαίου και φυσικού αερίου. Το καθεστώς της πόλης είναι περιορισμένο, και το έχουν το Κούτσινγκ, η Κότα Κιναμπάλου και η Μίρι. Η Βικτώρια για παράδειγμα είναι ένα Παράκτιο Οικονομικό Κέντρο και ένα σημαντικό λιμάνι. Στην οικολογία έχει μια σημαντική αναλογία των βιοποικιλομορφών δασών βροχής του Βόρνεο.
Μαρία Τσουρή

Η Μαρία Τσουρή (γεννηθείσα στις 25 Μαΐου 1986 στην Χίο) είναι Ελληνίδα πρώην παίκτρια της υδατοσφαίρισης, μέλος της Ελληνικής εθνικής ομάδας υδατοσφαίρισης γυναικών η οποία κέρδισε το Ευρωπαϊκό πρωτάθλημα 2010 στο Ζάγκρεμπ και το χρυσό μετάλλιο στο Παγκόσμιο Πρωτάθλημα 2005 στο Κίρισι. Επίσης κέρδισε το χάλκινο μετάλλιο στο Παγκόσμιο Πρωτάθλημα 2010 στο Σαν Ντιέγκο ως μέλος της εθνικής ομάδας. Επίσης αγωνίστηκε με την Εθνική Ομάδα στο ευρωπαϊκό πρωτάθλημα του 2006 (6η θέση), στο παγκόσμιο πρωτάθλημα του 2007 (8η θέση), στο ευρωπαϊκό πρωτάθλημα του 2008 (6η θέση) και τους Ολυμπιακούς Αγώνες 2008 στο Πεκίνο (8η θέση).

Σε επίπεδο συλλόγων αγωνίστηκε κυρίως στον Ολυμπιακό, τον Εθνικό Πειραιά και τη Γλυφάδα. Κέρδισε το ΛΕΝ Τρόφι 2010 με τον Εθνικό. Επίσης κέρδισε το ελληνικό πρωτάθλημα 2011 (ενώ τερμάτισε και στην τρίτη θέση στο ΛΕΝ Τρόφι 2010-11) με τον Ολυμπιακό.
Touch Me

Το "Touch Me" είναι τραγούδι του αμερικάνικου ροκ συγκροτήματος The Doors το οποίο συμπεριλήφθηκε στον τέταρτο δίσκο του συγκροτήματος με τίτλο "The Soft Parade". Γράφτηκε από τον κιθαρίστα Ρόμπι Κρίγκερ, το οποίο αρχικά ονομαζόταν "Hit Me" λόγω των συχνών καβγάδων του Κρίγκερ με την κοπέλα του. Κυκλοφόρησε και σε single το οποίο σημείωσε επιτυχία, νούμερο 3 στην Αμερική και νούμερο 1 στον Καναδά. 

Στο τέλος του κομματιού, ο Τζιμ Μόρισον λέει "Stronger than dirt". Η οποία ήταν από την διαφήμιση του Ajax.
Κυνηγώντας τον δολοφόνο μου

Το Κυνηγώντας τον δολοφόνο μου (Πρωτότυπος τίτλος: D.O.A (Dead on arrival) είναι ένα φιλμ νουάρ μυστηρίου αμερικανικής παραγωγής του 1950 σε σκηνοθεσία Ρούντολφ Ματέ. Πρωταγωνιστούν οι Έντμοντ Ο'Mπράιεν, Πάμελα Μπρίτον και ο Λούθερ Άντλερ. 

Η ταινία θεωρείται από τις κλασικές του είδους. Ο ξέφρενος ρυθμός της περιστρέφεται γύρω από την αναζήτηση ενός ετοιμοθάνατου ανθρώπου για να μάθει ποιος τον έχει δηλητηριάσει και γιατί.

Το 2004, επιλέχθηκε να ενταχθεί στο Εθνικό Κινηματογραφικό Μητρώο της Βιβλιοθήκης του Κογκρέσου ως «πολιτισμικά, ιστορικά ή αισθητικά σημαντική».
Όρος Γουτάι

Το Όρος Γουτάι (Κινεζικά: 五臺山, Γουτάισαν) είναι ένα βουνό που βρίσκεται στην επαρχία Σανσί της Κίνας. Η ονομασία του σημαίνει «"Το Βουνό με τις Πέντε Κορυφές"», από τη χαρακτηριστική μορφολογία του βουνού με πέντε επίπεδες κορυφές που μοιάζουν με άδενδρες ταράτσες και έχουν απόκρημνες πλαγιές. Είναι το υψηλότερο βουνό στη Βόρεια Κίνα με την υψηλότερη κορυφή να βρίσκεται σε υψόμετρο 3.061 μ. Είναι ένα από τα Τέσσερα Ιερά Βουδιστικά Όρη. 

Στο βουνό έχουν χτιστεί πολλοί Βουδιστικοί ναοί και μοναστήρια από τον 1ο αιώνα μ.Χ. ως σήμερα. Στο πολιτιστικό τοπίο περιλαμβάνονται 41 μοναστήρια και σημαντικοί Βουδιστικοί Ναοί. Το 2007 η Εθνική Διοίκηση Τουρισμού της Κίνας ανακήρυξε το βουνό ως εξαιρετικό τουριστικό αξιοθέατο ΑΑΑΑΑ. Το 2009 το όρος Γουτάι συμπεριλήφθηκε στον κατάλογο της ΟΥΝΕΣΚΟ με Μνημεία Παγκόσμιας Κληρονομίας.
Βούλα Κοζομπόλη

Η Σταυρούλα Κοζομπόλη περισσότερο γνωστή ως Βούλα Κοζομπόλη (γεννημένη στις 14 Ιανουαρίου 1974) είναι Ελληνίδα παίκτρια της υδατοσφαίρισης. Επίσης είναι ολυμπιονίκης ως μέλος της εθνικής ομάδας της Ελλάδας. 

Η Κοζομπόλη κέρδισε το ασημένιο μετάλλιο στους Ολυμπιακούς Αγώνες 2004. 

Εκτός από τους Ολυμπιακούς, έχει και άλλες διακρίσεις ως μέλος της εθνικής ομάδας. Ως μέλος της εθνικής ομάδας κέρδισε το χρυσό μετάλλιο στο Παγκόσμιο Πρωτάθλημα Υδατοσφαίρισης 2005 στο Κίρισι. 

Ήταν η πρώτη σκόρερ (με 12 τέρματα, όσα σκόραρε και η Τάνια ντι Μάριο) στο Παγκόσμιο Πρωτάθλημα Υδατοσφαίρισης Γυναικών του 2004 στο Λονγκ Μπιτς, όπου η Ελλάδα τερμάτισε 6η.

Τον Μάρτιο του 2014 η Βούλα Κοζομπόλη εξελέγη πρόεδρος του συλλόγου Ελλήνων Ολυμπιονικών και τον Φεβρουάριο του 2018 επανεξελέγη για τρίτη συνεχόμενη θητεία
Σοφία Ιορδανίδου

Η Σοφία Ιορδανίδου (γεννήθηκε στις 3 Μαΐου 1974) είναι Ελληνίδα πρώην παίκτρια της πετοσφαίρισης. Ήταν μέλος της ελληνικής εθνικής ομάδας. 

Συμμετείχε στους Ολυμπιακούς Αγώνες 2004 ως μέλος της εθνικής ομάδας. Αγωνίστηκε με τον Ο.Φ.Α. Απολλώνιο το 2004.
Ελένη Μεμετζή

Η Ελένη Μεμετζή (γεννήθηκε στις 12 Ιανουαρίου 1975) είναι Ελληνίδα πρώην παίκτρια της πετοσφαίρισης. Ήταν μέλος της ελληνικής εθνικής ομάδας.

Συμμετείχε στους Ολυμπιακούς Αγώνες 2004 ως μέλος της εθνικής ομάδας. Αγωνίστηκε για τα Βριλήσσια το 2004.
Ζαν-Αντρέ Ντελύκ

Ο Ζαν-Αντρέ Ντελύκ (8 Φεβρουαρίου 1727 - 7 Νοεμβρίου 1817) ήταν Ελβετός γεωλόγος, φυσικός φιλόσοφος και μετεωρολόγος. Σχεδίασε επίσης όργανα μέτρησης.
Ελένη Φραγκιαδάκη

Η Ελένη Φραγκιαδάκη (γεν. 23 Ιουνίου 1982 στην Ελλάδα ) είναι Ελληνίδα παίκτρια της πετοσφαίρισης. 

Έχει ύψος 1.90 μ. Αγωνίστηκε ως επιθετικός και ξεκίνησε την καριέρα της από τους Αμαζόνες το 1995. Αγωνίστηκε στον Γ.Α.Σ. Μεσσαράς και τον Άγιαξ Ευόσμου. Το καλοκαίρι του 2000 μετακόμισε στον Παναθηναϊκό. Με τον Παναθηναϊκό η Φραγκιαδάκη κατέκτησε το νταμπλ το 2005, 2006, 2008 και 2009, ενώ συμμετείχε και στην εθνική ομάδα.
Νικολέττα Κουτουξίδου

Η Νικολέττα Κουτουξίδου (γεν. 10 Ιανουαρίου 1980 στην Θεσσαλονίκη) είναι Ελληνίδα παίκτρια της πετοσφαίρισης. Έχει ύψος 1.77 μέτρων και μετρά 65 συμμετοχές με την εθνική ομάδα, ξεκινώντας από το 2001. Αγωνίστηκε για τον Παναθηναϊκό από το 2007 έως το 2010, όπως και τη σεζόν 2015-2016.
Στέλλα Μπούμη

Η Στέλλα Μπούμη (γεννήθηκε στις 31 Μαρτίου 1988) είναι Ελληνίδα πρώην κολυμβήτρια, η οποία ειδικεύεται στο ύπτιο. Συμμετείχε στους Ολυμπιακούς Αγώνες 2008 όπου εκπροσώπησε την Ελλάδα. Σε επίπεδο συλλόγων, αγωνίστηκε και στην ομάδα κολύμβησης του Ολυμπιακού. 

Η Μπούμη συμμετείχε στο αγώνισμα του ύπτιου 200 μέτρων γυναικών στους Ολυμπιακούς Αγώνες του 2008. Για τους Ολυμπιακούς προκρίθηκε το 2008 Η Μπούμη τερμάτισε 29η στο αγώνισμα, αποτυγχάνοντας να προκριθεί στα ημιτελικά.
Τέχελνε πόλε

Το Τέχελνε πόλε είναι το στάδιο στην Μπρατισλάβα της Σλοβακίας. Είναι έδρα της Σλόβαν Μπρατισλάβας και έχει χωρητικότητα 22.500 ατόμων.

Είναι το εθνικό στάδιο ποδοσφαίρου της Σλοβακίας. Εγκαινιάστηκε το 2019 και στεγάζει τους εντός έδρας αγώνες της εθνικής Σλοβακίας και της Σλόβαν Μπρατισλάβα. Αυτό το έργο περιλαμβάνει αμοιβαία βοήθεια ανάμεσα στον σλοβάκο επιχειρηματία Ιβάν Κμότρικ ως ιδιοκτήτη της Σλόβαν Μπρατισλάβας και της Κυβέρνησης της Σλοβακίας. Το στάδιο αντικατέστησε το προηγούμενο Τέχελνε πόλε το οποίο κατεδαφίστηκε το καλοκαίρι του 2013. Αρχιτέκτονας του σταδίου είναι ο Κάρολ Κάλλαϊ
Τσικαχίρο Κομπαγιάσι

Ο Τσικαχίρο Κομπαγιάσι (ιαπωνικά: "小林親弘" ή "Chikahiro Kobayashi", 5 Σεπτεμβρίου 1983) είναι Ιάπωνας ηθοποιός και ηθοποιός φωνής. Γεννήθηκε στην Περιφέρεια Άιτσι, ενώ έχει ύψος 1,77 μ. Αποφοίτησε από το Ινστιτούτο Θεάτρου Γεν (2007), και εντάχθηκε στην Θεατρική Ομάδα Γεν (2009).
Οράς-Μπενεντίκτ ντε Σωσύρ

Ο Οράς-Μπενεντίκτ ντε Σωσύρ ("Horace Bénédict de Saussure", 17 Φεβρουαρίου 1740 - 22 Ιανουαρίου 1799) ήταν γεωλόγος, μετεωρολόγος, φυσικός, ορειβάτης και εξερευνητής των Άλπεων από τη Γενεύη. Ονομάζεται συχνά ο ιδρυτής του αλπινισμού και της σύγχρονης μετεωρολογίας και θεωρείται ο πρώτος άνθρωπος που κατασκεύασε επιτυχώς ηλιακό φούρνο.
Synthwave

Το Synthwave που καλείται και outrun, retrowave ή futuresynth είναι είδος ηλεκτρονικής μουσικής επηρεασμένο από τις ταινίες και τα βιντεοπαιχνίδια της δεκαετίας του '80. Ξεκινώντας στα μέσα της δεκαετίας του 2000, το είδος αναπτύχθηκε από διάφορες κοινότητες του διαδικτύου, αυξάνοντας τη δημοτικότητά του στις αρχές του 2010. 

Η μουσική αλλά και τα εξώφυλλα των δημιουργών έχουν επηρεαστεί από τον ρετροφουτουρισμό, προσπαθώντας να εξομοιώσουν το στυλ των ταινιών επιστημονικής φαντασίας, δράσης και τρόμου της δεκαετίας του '80. Για αυτό το λόγο πολλοί άνθρωποι συγχέουν αυτό το είδος με το κυβερνοπάνκ (μουσική). Μέσα από αυτό το είδος εκφράζεται η νοσταλγία των καλλιτεχνών για την κουλτούρα εκείνης της εποχής.
Hyacinth House

Το Hyacinth House είναι το έβδομο κομμάτι του δίσκου "L.A. Woman" που κυκλοφόρησε τον Απρίλιο του 1971 απ'το αμερικανικό ροκ συγκρότημα The Doors. Ο τίτλος του κομματιού αναφέρεται στον Υάκινθο.
Τσένγκντε

Το Τσένγκντε (Κινεζικά: 承德市), παλαιότερα γνωστό ως Τζεχόλ και Ρέχε, είναι μια πόλη νομαρχιακού επιπέδου στην επαρχία Χεμπέι, στα βορειοανατολικά του Πεκίνου. Είναι περισσότερο γνωστή για το Ορεινό Θέρετρο και τους Ναούς του Τσένγκντε, ένα ανάκτορο με τον τεράστιο αυτοκρατορικό κήπο του, που λειτουργούσε ως καλοκαιρινή κατοικία των αυτοκρατόρων της δυναστείας Τσινγκ. Το 2017 ο πληθυσμός της πόλης ήταν 3.473.200. 

}}
Perturbator

Ο James Kent, γνωστός με το ψευδώνυμο Perturbator, είναι Γάλλος μουσικός της synthwave από το Παρίσι.
Μπεϊτζίνγκ Ντακς

Η Μπεϊτζίνγκ Σουγκάνγκ Ντακς ("Beijing Ducks", "απλοποιημένα κινέζικα":北京鸭首钢俱乐部篮球队), επίσης γνωστή ως Μπεϊτζίνγκ Σουγκάνγκ ή Μπεϊτζίνγκ Ντακς, είναι κινεζικός επαγγελματικός σύλλογος καλαθοσφαίρισης με έδρα το Πεκίνο, η οποία αγωνίζεται στον Βόρειο Όμιλο του Πρωταθλήματος Καλαθοσφαίρισης Κίνας. Η Shougang Group είναι ο χορηγός της ομάδας, ενώ η μασκότ είναι μία πάπια. 

Η ομάδα ήταν παλαιότερα γνωστή ως Μπεϊτζίνγκ Τζινγιού Ντακς ή Μπεϊτζίνγκ Τζινγιού (北京 金 隅). Η αλλαγή ονόματος οφείλεται σε αλλαγή στη χορηγία. Ο σύλλογος δεν πρέπει να συγχέεται με την Μπεϊτζίνγκ Ολίμπιανς, ένα διαφορετικό σύλλογο, ο οποίος ιδρύθηκε το 1955. 

Για τουλάχιστον ένα μέρος της σεζόν 2003-04, η Ντακς ήταν γνωστή ως Μπεϊτζίνγκ Γουανφένγκ Αότε ("Beijing Wanfeng Aote", 北京 万丰 奥特). Τα δικαιώματα ονοματοδοσίας στη συνέχεια αναλήφθηκαν από την «Beijing Jinyu Group Co., Ltd.», έναν όμιλο υλικών κατασκευής στην Κίνα.
Αρασέλι Αράμπουλα

Η Αρασέλι Αράμπουλα (γεννηθείσα στις 6 Μαρτίου 1975 στη Τσιουάουα, Μεξικό), είναι μεξικάνα ηθοποιός, μοντέλο, τραγουδίστρια, τηλεοπτική προσωπικότητα και επιχειρηματίας.
Χοσέ Μαρία Σάντσεθ Μαρτίνεθ

Ο Χοσέ Μαρία Σάντσεθ Μαρτίνεθ ("José María Sánchez Martínez", γενν. 3 Οκτωβρίου 1983) είναι Ισπανός διαιτητής ποδοσφαίρου, που διαιτητεύει στην Πριμέρα Ντιβισιόν. Είναι διαιτητής της FIFA και κατατάσσεται ως διαιτητής δεύτερης κατηγορίας της UEFA.
Carpenter Brut

O Φρανκ Ουεσό (γαλλικά: Franck Hueso), γνωστός με το ψευδώνυμο Carpenter Brut, είναι Γάλλος μουσικός της synthwave από το Πουατίε. Λίγα πράγματα είναι γνωστά για την προσωπική του ζωή πέρα από την γαλλική του καταγωγή. Η ανωνυμία είναι μια εσκεμμένη καλλιτεχνική επιλογή για να δώσει ο κόσμος μεγαλύτερη σημασία στη μουσική παρά στον ίδιο το μουσικό. Μέχρι σήμερα έχει κυκλοφορήσει τρία EP, τα οποία ενώθηκαν σε ένα άλμπουμ με τον τίτλο "Trilogy" το 2015, καθώς και το άλμπουμ "Leather Teeth" το 2018. Έχει δημιουργήσει και σάουντρακ για βιντεοπαιχνίδια. Ξεκίνησε να γράφει μουσική ως Carpenter Brut με σκοπό την ανάμειξη ήχων από ταινίες τρόμου, μέταλ, ροκ και ηλεκτρονική μουσική. Έχει κάνει περιοδεία στις Ηνωμένες Πολιτείες και την Ευρώπη, όπου το 2016 έκανε περιοδεία στις ΗΠΑ μαζί με το σουηδικό συγκρότημα Ghost. Στις ζωντανές εμφανίσεις τους συμμετέχει ο κιθαρίστας Adrien Grousset και ο ντράμερ Florent Marcadet, και οι δύο από τη γαλλική metal μπάντα Hacride. Σε μια συνέντευξη του το 2018 στο Loudwire, ο Tobias Forge, ηγέτης του συγκροτήματος Ghost, δήλωσε ότι ο Ουεσό είναι παραγωγός της μπάντας Deathspell Omega, μιας γαλλικής μπάντας black metal γνωστής για την ανωνυμία των μελών της.
Γκουανγκντόνγκ Σάουθερν Τάιγκερς

H Γκουανγκντόνγκ Χονγκγιουάν Σάουθερν Τάιγκερς ("Guangdong Hongyuan Southern Tigers", κινεζικά:广东宏远华南虎) ή Γκουανγκντόνγκ Σάουθερν Τάιγκερς ("Guangdong Southern Tigers"), επίσης γνωστή ως Γκουανγκντόνγκ Ντονγκουάν Μπανκ ("Guangdong Dongguan Bank", κινεζικά:广东东莞银行) για λόγους χορηγίας, είναι κινεζικός σύλλογος καλαθοσφαίρισης που ανήκει στον όμιλο Guangdong Winnerway (Hongyuan). Η ομάδα είναι μία από τις καλύτερες σε απόδοση στο CBA. Η Τάιγκερς έχει κατακτήσει εννέα τίτλους CBA, περισσότερους από οποιαδήποτε άλλη ομάδα του πρωταθλήματος. Είναι επίσης η μόνη ομάδα που έχει προκριθεί στα πλέι οφ του CBA κάθε σεζόν από το 1995, την εναρκτήρια σεζόν. Η ομάδα παίζει τους εντός έδρας αγώνες της στη Ντογκουάν της Κουανγκτούνγκ. Περιστασιακά, για λόγους μάρκετινγκ, η ομάδα παίζει μερικούς εντός έδρας αγώνες της στη Τζονγκσάν της Τζουχάι και σε άλλες πόλεις στο Δέλτα του Μαργαριταρένιου ποταμού.
Πάρης Σκαρτσολιάς

Ο Πάρης Σκαρτσολιάς (18 Ιουλίου 1992) είναι Έλληνας ηθοποιός και μουσικός .

Είναι γνωστός για τον ρόλο του "Μανωλάκη" από το "Καφέ της Χαράς", αλλά και για εκείνον του "Τεό" στο "Ταμάμ''.
Grasshopper Manufacture

Η Grasshopper Manufacture Inc. (ιαπωνικά: 株式会社グラスホッパー・マニファクチュア, Χέπμπορν: Kabushiki Gaisha Gurasuhoppā Manifakuchua) είναι ιαπωνική εταιρεία ανάπτυξης βιντεοπαιχνιδιών που ιδρύθηκε το 1998 από τον Γκοΐτσι Σούντα. Μέλος της εταιρείας είναι, μεταξύ άλλων και μετά από την αποχώρησή του από την Konami, ο μουσικός Άκιρα Γιαμαόκα, που έχει εργαστεί σε αρκετά από τα παιχνίδια της εταιρείας ως συνθέτης ή διευθυντής μουσικής.
ΚΚΚ ΜΟΣιΡ Κρόσνο

Η ΚΚΚ ΜΟΣιΡ Κρόσνο ("KKK MOSiR Krosno"), για λόγους χορηγίας ονομάζεται Μιάστο Σκλα Κρόσνο ("Miasto Szkła Krosno"), είναι πολωνικός σύλλογος καλαθοσφαίρισης, με έδρα το Κρόσνο. Ο σύλλογος παίζει σήμερα στην 1 Λίγκα, την υψηλότερη κατηγορία καλαθοσφαίρισης στην Πολωνία.
Γκοΐτσι Σούντα

Ο Γκοΐτσι Σούντα (ιαπωνικά: 須田 剛一, Χέπμπορν: Suda Gōichi, 2 Ιανουαρίου 1968), ευρύτερα γνωστός με το ψευδώνυμο Suda51, είναι Ιάπωνας σκηνοθέτης, σεναριογράφος και σχεδιαστής βιντεοπαιχνιδιών. Είναι ιδρυτής και διευθύνων σύμβουλος της εταιρείας Grasshopper Manufacture, με την οποία έχει αναπτύξει τα περισσότερα από τα παιχνίδια του, συμπεριλαμβανομένων των "The Silver Case", "Flower, Sun, and Rain", "killer7", "Killer Is Dead" και τη σειρά "No More Heroes".
ΜΚΣ Ζνιτς Μπάσκετ Προύσκουβ

Η ΜΚΣ Ζνιτς Μπάσκετ Προύσκουβ ("MKS Znicz Basket Pruszków") είναι πολωνικός σύλλογος καλαθοσφαίρισης, με έδρα το Προύσκουβ της Πολωνίας. Η ομάδα παίζει σήμερα στην 1 Λίγκα, τη δεύτερη υψηλότερη κατηγορία καλαθοσφαίρισης στην Πολωνία. Στην ιστορία της, η ομάδα έχει κερδίσει δύο φορές το Πρωτάθλημα Πολωνίας (1995 και 1997) και δύο φορές το Κύπελλο Πολωνίας (1998 και 1999).
Ηλέκτρα Λεμπλ

Η Ηλέκτρα Λεμπλ (γεννηθείσα στις 12 Φεβρουαρίου 1999) είναι Ελληνίδα κολυμβήτρια. Αγωνίστηκε στο ατομικό αγώνισμα των 200 μέτρων γυναικών στο Παγκόσμιο Πρωτάθλημα Υγρού Στίβου του 2017 .
Kavinsky

Ο Vincent Belorgey, γεννημένος στις 31 Ιουλίου 1975, γνωστός με το ψευδώνυμο Kavinsky, είναι Γάλλος μουσικός, παραγωγός και DJ. Ο ήχος του παραπέμπει στα electropop σάουντρακ ταινιών του '80. Ο ίδιος έχει ισχυριστεί ότι η μουσική του είναι εμπνευσμένη από χιλιάδες ταινίες που έχει δει μικρός, προσπαθώντας να ενώσει τα καλύτερα κομμάτια τους σε ένα είδος. Έχει συγκριθεί με καλλιτέχνες της French House σκηνής, όπως οι Daft Punk και ο Danger. Έγινε ευρέως γνωστός με το τραγούδι "Nightcall" που ήταν σάουντρακ στην ταινία Drive. Το 2013 κυκλοφόρησε το πρώτο του άλμπουμ με τίτλο "OutRun."
Χιντετάκα Μιγιαζάκι

Ο Χιντετάκα Μιγιαζάκι (ιαπωνικά: 宮崎 英高, Χέπμπορν: Miyazaki Hidetaka, 1974 ή 1975) είναι Ιάπωνας σκηνοθέτης, σχεδιαστής και σεναριογράφος βιντεοπαιχνιδιών, πρόεδρος της εταιρείας FromSoftware. Αρχικά, ο Μιγιαζάκι προσελήφθη από την εταιρεία το 2004 ως σχεδιαστής και σύντομα ξεκίνησε να σκηνοθετεί τα παιχνίδια της σειράς "Armored Core". Έγινε παγκοσμίως γνωστός για τη δημιουργία και τη σκηνοθεσία της σειράς "Souls", που ξεκίνησε ως πνευματικός διάδοχος του "Demon's Souls" (2009). Επίσης, είναι γνωστός για τη σκηνοθεσία των παιχνιδιών "Bloodborne" και "".

Οι επιρροές του ποικίλουν και συμπεριλαμβάνουν έργα διαφόρων μυθιστοριογράφων, mangaka, και σχεδιαστών όπως οι Ιάπωνες Φουμίτο Ουέντα και Γιουτζί Χορίι, αλλά και ευρωπαϊκή και ασιατική αρχιτεκτονική. Τα παιχνίδια του, και ιδιαίτερα η σειρά "Souls", συχνά έχουν ιδιαίτερα αυξημένο επίπεδο δυσκολίας, έντονη οπτική και περιβαλλοντική αφήγηση, και πολλές πληροφορίες σχετικά με το υπόβαθρο του χαρακτήρα του παίκτη, οι οποίες παρουσιάζονται μέσω ασαφών και αόριστων κειμένων.

Το έργο του στη σειρά "Souls" έχει ασκήσει μεγάλη επιρροή στη βιομηχανία των βιντεοπαιχνιδιών, με τον ίδιο να αποσπά το 2018 το Βραβείο για Κατόρθωμα Ζωής των Golden Joystick Awards και να θεωρείται ένας οτέρ στα βιντεοπαιχνίδια.
No More Heroes

Το No More Heroes (ιαπωνικά: ノーモア★ヒーローズ, Χέπμπορν: Nō Moa Hīrōzu) είναι hack and slash σειρά βιντεοπαιχνιδιών δράσης περιπέτειας που αναπτύχθηκε από την Grasshopper Manufacture και δημιουργήθηκε από τον Γκοΐτσι Σούντα, γνωστό ως Suda51. Ο τίτλος της σειράς προέρχεται από το άλμπουμ "No More Heroes" της βρετανικής πανκ μπάντας The Stranglers. Το παιχνίδι ακολουθεί τον Travis Touchdown, ένα φαν των βιντεοπαιχνιδιών και των anime που κερδίζει ένα beam katana σε μια δημοπρασία. Με αυτό εμπλέκεται, χωρίς να το θέλει, με το United Assassins Association και αναγκάζεται να σκοτώνει δολοφόνους με υψηλότερο βαθμό, ώστε να αποτρέψει άλλους δολοφόνους από το να τον στοχεύσουν. Έχουν κυκλοφορήσει τέσσερα παιχνίδια στη σειρά: τρία στη βασική σειρά και ένα spin-off, ενώ ένας ακόμη τίτλος θα κυκλοφορήσει το 2020.
Γκοϊντβάλ

Η Γκοϊντβάλ (Παντζάμπι: ਗੋਇੰਦਵਾਲ), επίσης γνωστή και ως Γκοϊντβάλ Σαχίμπ, είναι πόλη η οποία βρίσκεται στην περιφέρεια Ταρν Ταράν της περιοχής Μάτζα, στην πολιτεία του Παντζάμπ της Ινδίας, και βρίσκεται σε απόσταση περίπου 23 χιλιομέτρων από την πόλη Ταρν Ταράν Σαχίμπ. Βρίσκεται στις όχθες του ποταμού Ύφαση και αποτελεί ένα από τα σημεία εστίασης μικρής κλίμακας βιομηχανιών της περιφέρειας Ταρν Ταράν. Τον 16 αιώνα, κατά τη διάρκεια της ηγεσίας του Σιχ-Γκουρού, Γκουρού Αμάρ Ντας, έγινε σημαντικό κέντρο της θρησκείας του Σιχισμού.

Ο Γκουρού Αμάρ Ντας (ο τρίτος Σιχ-Γκουρού) έζησε στην Γκοϊντβάλ για 33 χρόνια όπου εγκαθίδρυσε ένα νέο κέντρο για να μπορεί να κηρύσσει για τον Σιχισμό. Εκεί κατασκευάστηκε κι ένα "μπαόλι" με 84 σκαλοπάτια. Μερικοί Ινδουιστές πιστεύουν πως απαγγέλοντας την προσευχή Τζαπτζί Σαχίμπ, ο θεϊκός "Λόγος" αποκαλύφθηκε στον Γκουρού Νάνακ σε κάθε ένα από τα 84 σκαλοπάτια και πως μετά το μπάνιο στο "μπαόλι" παρέχεται Μόκσα, απελευθέρωση από τους 84,00,000 κύκλους της ζωής αυτού του κόσμου και ένωση με τον Θεό (μούχτι). Αυτό δεν είναι κάτι που γίνεται αποδεκτό από τους Σιχ, οι οποίοι αντιμετωπίζουν το "μπαόλι" απλά ως μια πηγή νερού. Η Γκοϊντβάλ είναι επίσης το μέρος όπου ο Γκουρού Αμάρ Ντας συνάντησε τον Γκουρού Ραμ Ντας, τον διάδοχό του κι επόμενο Σιχ-Γκουρού, καθώς και η πόλη όπου γεννήθηκε στις 15 Απριλίου 1563 ο Γκουρού Αρντζάν. Η πόλη αποκαλείται άξονας του Σιχισμού, καθώς απετέλεσε το πρώτο κέντρο του Σιχισμού.

Σήμερα, ο Γκουντβάρα και το Μπαόλι της πόλης αποτελούν κύριο τουριστικό προορισμό και η τεράστια λάνγκαρ της κοινότητας παρέχει καθημερινά φαγητό σε έναν μεγάλο αριθμό επισκεπτών.
Άννα Ντουντουνάκη

Η Άννα Ντουντουνάκη (Χανιά, 9 Σεπτεμβρίου 1995) είναι Ελληνίδα κολυμβήτρια. Αγωνίστηκε στα 100 μέτρα πεταλούδα γυναικών στους Ολυμπιακούς Αγώνες 2016. Τερμάτισε 17η διανύοντας την απόσταση των 100 μέτρων σε 58.27 δευτερόλεπτα θέτοντας ένα νέο εθνικό ρεκόρ. Ωστόσο αποκλείστηκε από τα ημιτελικά. Το 2019 κατέκτησε το χάλκινο μετάλλιο στα 100μ. πεταλούδα στο Ευρωπαϊκό 25αρας πισίνας. Τον Μάιο του 2021 κατέκτησε το χρυσό μετάλλιο στα 100μ. πεταλουδα στο Ευρωπαϊκό Πρωτάθλημα 50αρας πισίνας με νέο πανελλήνιο ρεκόρ, 57.37. Ετσι, έγινε η πρώτη Ελληνίδα κολυμβήτρια που κατέκτησε χρυσό μεταλλιο σε Ευρωπαϊκό Πρωτάθλημα.
Εύη Πλεξίδα

Η Εύη Πλεξίδα (γεννηθείσα στις 26 Ιουνίου 1991) είναι Ελληνίδα αθλήτρια της ρυθμικής γυμναστικής. Εκπροσωπούσε τη χώρα σε διεθνείς διοργανώσεις. 

Συμμετείχε στους Ολυμπιακούς Αγώνες 2007 στο Πεκίνο. Επίσης αγωνίστηκε σε παγκόσμια πρωταθλήματα, συμπεριλαμβανομένου του παγκόσμιου πρωταθλήματος του 2007.
Mitch Murder

Ο Johan Bengtsson, γεννήθηκε το 1980, γνωστός με το ψευδώνυμο Mitch Murder, είναι Σουηδός παραγωγός ηλεκτρονικής και synthwave μουσικής από τη Στοκχόλμη. Έχει χρησιμοποιήσει και τα ψευδώνυμα "Stratos Zero" και "Michel Meurtre". 

Το 2009 κυκλοφόρησε το πρώτο του EP με τίτλο "After Hours". Το 2010 και το 2011 κυκλοφόρησε τα "Current Events" και "Burning Chrome" από την δισκογραφική εταιρεία Rosso Corsa Records. Σε συνέντευξή του έχει δηλώσει ότι έχει εμπνευστεί από την "τζαζ, την μπόσα νόβα του '50, τον ήχο motown του '70 και την ποπ του '80", και ανέφερε τους Paul Hardcastle, Jan Hammer και Vince DiCola σαν παραδείγματα. Το 2013 ο σκηνοθέτης David Sandberg της ταινίας Kung Fury επικοινώνησε μαζί του ώστε να δημιουργήσει το μεγαλύτερο μέρος της μουσικής. Πριν από την πρεμιέρα της ταινίας, συνεργάστηκε με τον Ντέιβιντ Χέισελχοφ για το single "True Survivor". Τόσο το βιντεοκλίπ όσο και η ταινία έγιναν γρήγορα γνωστές. Το 2014 κυκλοφόρησε και το τρίτο του άλμπουμ με τίτλο "Interceptor" από την δισκογραφική εταιρεία Mad Decent.
Αλαμούτ

Η [[Γεωγραφία|γεωγραφική]] [[περιοχή]] του Αλαμούτ στο [[Ιράν]]
Η γεωγραφική περιοχή του Αλαμούτ (, Alamūt, Alemūt, Alamoot, Alemoot) είναι μια περιοχή στο Ιράν, η οποία περιλαμβάνει δυτικά και ανατολικά τμήματα στη δυτική άκρη της οροσειράς Αλμπόρζ, ανάμεσα στην ξηρά και άγονη πεδιάδα του Καζβίν στο νότο και τις πλαγιές με πυκνά δάση της επαρχίας Μαζανταράν στο βορρά. Ξεκινώντας από το Καζβίν προς το Αλαμούτ, περνώντας από την πρώτη σειρά λόφων, οι καμπυλώσεις είναι σημαντικά θέματα στη σύνθεση της φύσης αυτής της περιοχής. Δύο μεγάλες ακροπόλεις κάστρων Ισμαηλιτών, το Λαμσάρ και το Αλαμούτ, βρίσκονται σε αυτόν τον τομέα. Ο Χασάν-ι Σαμπάχ και οι Ασασίνοι του έλεγχαν την περιοχή για πολλά χρόνια.
Μπάμπα Μπούντχα

Ο Μπάμπα Μπούντχα (6 Οκτωβρίου 1506 – 8 Σεπτεμβρίου 1631) ήταν μία από τις πρωταρχικές και σημαντικές φιγούρες στα πρώτα χρόνια του Σιχισμού.

Γεννήθηκε στις 6 Οκτωβρίου 1506 στο χωριό Κατού Νανγκάλ, στην περιφέρεια Αμριτσάρ, και στην παιδική του ηλικία δούλευε ως βοσκός βοοειδών. Μια μέρα, καθώς έβοσκε το κοπάδι βοοειδών του έξω από το χωριό του, συνάντησε τον Γκουρού Νάνακ Ντεβ. Σε αυτή τη μικρή ηλικία, έθεσε στον Γκουρού Νάνακ Ντεβ ερωτήσεις σχετικά με τη ζωή και τον θάνατο, οι οποίες αφορούσαν την απαλλαγή από αυτά, κάτι το οποίο οδήγησε τον Γκουρού στο να τον ευλογήσει με το όνομα Μπούντχα, καθώς έθετε ώριμα ερωτήματα και μιλούσε σαν ένας σοφός ηλικιωμένος άντρας. Ο Μπάμπα Μπούντχα υπήρξε ένας από τους πρώτους μαθητές του Γκουρού Νάνακ και ήταν αυτός που τέλεσε τις επίσημες τελετές στέψης των πέντε από τους δέκα Σιχ-Γκουρού (μέχρι και τον Γκουρού Χάργκομπιντ). Λέγεται πως στην παιδική του ηλικία ευλογήθηκε από τον Γκουρού Νάνακ να ζήσει μια μακροχρόνια ζωή.

Στις 16 Αυγούστου 1604, κατά την τοποθέτηση του Αντί Γκραντ, του ιερού βιβλίου των Σιχ, στον Χαριμαντίρ Σαχίμπ (γνωστός και ως Χρυσός Ναός) στην πόλη Αμριτσάρ, ο Μπάμπα Μπούντχα διορίστηκε από τον Γκουρού Αρντζάν ως ο πρώτος επικεφαλής ιερέας (Γκράντι) του ναού.

Στις 30 Μαΐου 1606, μετά το μαρτύριο του Γκουρού Αρντζάν, ο Γκουρού Χάργκομπιντ διέταξε να κατασκευαστεί μία ανυψωμένη πλατφόρμα, την οποία ονόμασε Ακάλ Ταχτ, απέναντι από τον Χαριμαντίρ Σαχίμπ. Για αυτή την κατασκευή, ο Γκουρού Χάργκομπιντ εμπιστεύτηκε και έθεσε υπεύθυνους τον Μπάμπα Μπούντχα και τον Μπάι Γκούρντας.

Αφού είχε τελέσει τις επίσημες τελετές στέψης των πέντε Σιχ-Γκουρού και παρέμεινε στις υπηρεσίες των συνολικά έξι πρώτων Σιχ-Γκουρού, τους οποίους υπηρετούσε καθημερινά από το πρωί μέχρι το βράδυ, ο Μπάμπα Μπούντχα πέθανε το 1631 στην ηλικία των 125 ετών, στο χωριό Ράμντας. Το χωριό βρισκόταν στις όχθες του ποταμού Υδραώτη, όπου ο γιος του Μπάμπα Μπούντχα είχε αγοράσει γη και όλη η οικογένεια εγκαταστάθηκε εκεί. Ο Γκουρού Χάργκομπιντ παρέμεινε στο πλευρό του μέχρι και τις τελευταίες του ώρες, τιμώντας τον για όσα προσέφερε στον Σιχισμό.
Βασιλική Μάνιου

Η Βασιλική Μάνιου (γεννηθείσα στις 25 Νοεμβρίου 1992) είναι Ελληνίδα αθλήτρια της ρυθμικής γυμναστικής. Εκπροσωπούσε τη χώρα σε διεθνείς διοργανώσεις.

Συμμετείχε στους Ολυμπιακούς Αγώνες 2007 στο Πεκίνο. Επίσης αγωνίστηκε σε παγκόσμια πρωταθλήματα, συμπεριλαμβανομένου του παγκόσμιου πρωταθλήματος του 2009.
Αστικό τραγούδι

Το Αστικό τραγούδι είναι η μουσική έκφραση του αστικού πολιτισμού που άρχισε να δημιουργείται στην Ελλάδα κατά το δεύτερο μισό του 19ου αιώνα. Καλύπτει την περίοδο ~1850-σήμερα, περίπου ενάμιση αιώνα. Διακρίνεται στις ενότητες: λαϊκό, ρεμπέτικο, έντεχνο και «ελαφρό». Περιλαμβάνει την Αθηναϊκή επιθεώρηση, το ελληνικό ροκ και χιπ χοπ, την οπερέτα, κ.α. Ο όρος χρησιμοποιείται για διάκριση από τα δημοτικά τραγούδια των μικρών επαρχιακών πόλεων και της αγροτικής υπαίθρου. Στο αστικό τραγούδι εξετάζονται οι λαϊκοί δρόμοι, τα ρεπερτόρια, τα ξενόφερτα στοιχεία, οι ιδιωματισμοί, κ.α.
Τροπικά Δάση της Σουμάτρα

Τα Τροπικά Δάση της Σουμάτρα στην Ινδονησία είναι μία περιοχή έκτασης 25.000 τ.χλμ., που περιλαμβάνει τρία εθνικά πάρκα: το Εθνικό Πάρκο του Όρους Λέουσερ, το Εθνικό Πάρκο Κερίντσι Σεμπλάτ και το Εθνικό Πάρκο Μπουκίτ Μπαρισάν Σελάταν. Από το 2004 η τοποθεσία είναι αναγνωρισμένη ως Μνημείο Παγκόσμιας Κληρονομιάς της ΟΥΝΕΣΚΟ. Πρόκειται για περιοχή με θεαματικά τοπία και μεγάλη βιοποικιλότητα, με πολυάριθμα οικοσυστήματα που έχουν διατηρηθεί σε ένα μεγάλο εύρος από τύπους δασικών εκτάσεων, υψόμετρα και τοπογραφίες. Είναι καταφύγιο για πολλά σπάνια είδη ζώων και φυτών, και περιοχή με επιστημονικό και ερευνητικό ενδιαφέρον. Το 2011, τα Τροπικά Δάση της Σουμάτρα συμπεριλήφθηκαν στον κατάλογο των περιοχών Υπό Κίνδυνο, επειδή απειλείται από τη λαθροθηρία, την παράνομη υλοτομία, τις αυθαίρετες καλλιέργειες και την επέκταση του οδικού δικτύου δια μέσω της προστατευόμενης έκτασης.

}}
Τερέζα ντ'Εστένσα

Η Τερέζα ντ'Εστένσα, (Καταλανική γλώσσα : "Teresa", 1300 - 20 Οκτωβρίου 1327) από τον Οίκο της Εστένσα ήταν κόμισσα του Ουρζέλ ιδίω δικαιώματι (suo jure) και με τον γάμο της έγινε διάδοχος της Αραγωνίας. Ήταν κόρη του Γκομπάλντ ντ'Εστένσα και της Κωνστάν του Αντιγιόν. Ο μεγάλος θείος της Ερμανγκόλ Ι΄ των Καβρέρα κόμη του Ουρζέλ που ήταν άτεκνος, συμφώνησε να περιέλθει το Ουρζέλ στον Αλφόνσο Δ΄ διάδοχο της Αραγωνίας με τον όρο αυτός ο νυμφευτεί τη νόμιμη κληρονόμο του Ερμενγκόλ Ι΄, την Τερέζα. Ο διάδοχος της Αραγωνίας συμφώνησε και ο γάμος έγινε στον καθεδρικό της Λέιδα. Ο Αλφόνσος Δ΄ ήθελε να κάνει μεγάλες δαπάνες για την τελετή, όμως οι τοπικοί σύμβουλοι επέβαλαν περιορισμούς. Όταν γέννησε το 7ο τέκνο της Σάντσο, απεβίωσε (20 Οκτωβρίου 1327) με αυτό στη Θαραγόθα. Τάφηκε εκεί, στον ναό των Φραγκισκανών και το Ουρζέλ έλαβε ο γιος της Ιάκωβος Α΄. Λίγες ημέρες μετά ο Αλφόνσος Δ΄ έγινε βασιλιάς.
Έγκιλς Λέβιτς

Ο Έγκιλς Λέβιτς (Egils Levits, 30 Ιουνίου 1955-) είναι δικηγόρος από τη Λετονία, πολιτικός επιστήμονας και δικαστής, Πρόεδρος της Λετονίας από τις 8 Ιουλίου 2019. Από το 2004 είναι μέλος του Ευρωπαϊκού Δικαστηρίου.
Εξελέγη πρόεδρος από τη Βουλή στις 29 Μαΐου 2019.

Στη διάρκεια της ύστερης σοβιετικής εποχής υπήρξε μέλος του Λαϊκού Μετώπου της Λετονίας και συνετέλεσε στην εκ νέου διακήρυξη ανεξαρτησίας της Λετονίας το 1990. Ήταν αναπληρωτής πρωθυπουργός και υπουργός Δικαιοσύνης της Λετονίας από το 1993 ως το 1994 και πρεσβευτής στην Ουγγαρία, την Αυστρία και την Ελβετία από το 1994 ως το 1995. Εν συνεχεία διορίστηκε δικαστής στο Ευρωπαϊκό Δικαστήριο των Ανθρωπίνων Δικαιωμάτων, μία θέση στην οποία παρέμεινε ως το 2004. Τερμάτισε δεύτερος στις έμμεσες προεδρικές εκλογές του 2015 με πρώτο τον Ράιμοντς Βέγιονις. Παρότι ανεξάρτητος, ήταν υποψήφιος με την Εθνική Συμμαχία. Το 2018 ο Λέβιτς επαναδιορίστηκε δικαστής του Ευρωπαϊκού Δικαστηρίου. Είναι παντρεμένος με έναν γιο και με μία κόρη. Εξέδωσε τα απομνημονεύματά του το 2019.